
MEMÒRIA DESCRIPTIVA DEL GRUP DE RECERCA (MODALITAT A)
El tipus de lletra ha de ser Arial o Times New Roman, mida d’11 punts, amb marges laterals de 2,5 cm, marges superiors i inferiors de 2 cm i interlineat senzill. La memòria s’ha de redactar en català, castellà o anglès.
Aquest annex conté la memòria descriptiva exigible per a la modalitat A, a la qual fa referència el punt 5 de l’apartat novè d’aquesta convocatòria. S’ha de presentar mitjançant el tràmit telemàtic corresponent i l’ha de signar electrònicament la persona representant del grup de recerca.
En el cas que es disposi d’una persona candidata, es pot incloure en la memòria el seu nom i la titulació acadèmica, sense que aquesta dada es tingui en compte en l’avaluació.
A. DADES DEL GRUP DE RECERCA
Centre de recerca/institució:
Grup de recerca:
Persona investigadora principal:
B. MEMÒRIA DESCRIPTIVA
Aquest document pot tenir un màxim de 5.000 caràcters (espais inclosos) i ha d’incloure els apartats següents:
B.1. Justificació de la necessitat de la contractació
S’ha de justificar la necessitat de la contractació del personal tècnic sol·licitat, amb indicació dels recursos humans tècnics disponibles en el grup de recerca i de les funcions desenvolupades pel personal tècnic existent.
B.2. Perfil professional del personal tècnic que es preveu contractar
S’ha d’incloure la descripció del perfil professional i de les característiques del personal tècnic que es preveu contractar.
B.3. Funcions, tasques i responsabilitats
S’ha d’incloure la definició detallada de les funcions, tasques i responsabilitats que assumirà el personal tècnic que es preveu contractar, així com la seva adequació als objectius i a les necessitats del grup de recerca. En el cas que l’àrea científica seleccionada sigui una àrea STEP, s’ha de demostrar que el tècnic dedicarà el 100 % de la jornada a aquesta àrea.
B.4. Impacte i beneficis esperats de la contractació
S’ha d’incloure l’impacte i els beneficis esperats de la contractació sobre l’activitat del grup de recerca, especialment pel que fa al reforç de la seva capacitat operativa, a l’augment de la producció científica, tècnica i de transferència de coneixement, i a la continuïtat i competitivitat de les seves línies de recerca.

